Dmõtro Jaroš

Dmõtro Jaroš (ukraina keeles Дмитро Ярош; sündinud 30. septembril 1971 Kamjanskes) on Ukraina poliitik ja omakaitseväelane. 

 Elulugu 
Ta oli rahvusradikaale ja äärmisi parempoolseid ühendava Ukraina organisatsiooni Paremsektor endine juht (2014-2015). 

Asutas 2014. aastal Paremsektori sõjalise tiiva Ukraina Vabatahtlike Korpus.Daniel Odin Shaw & Huseyn Aliyev. The Frontlines Have Shifted:Explaining the Persistence of Pro-State Militias after Civil War. - Studies in Conflict & Terrorism, 2021. - Lk. 8.

2014. aasta veebruaris võimule tulnud ajutine valitsus määras Jaroši Euromaidani võitlejate esindajana Ukraina julgeolekunõukogu asedirektoriks.

Jaroš kandideeris 2014. aastal riigi presidendiks, kogudes 0,7 % häältest. Aprillist 2014 kuni 2015. aasta varakevadeni võttis vabatahtlike seas osa sõjast Donbassis, saades 21. jaanuaril 2015 Donetski lähistel Gradi tabamusest kergelt haavata.

3. märtsil 2014 esitas Venemaa prokuratuur Jarošile süüdistuse ebaseaduslikus relvaformeeringus osalemise pärast Esimeses Tšetšeenia sõjas ja avalikes üleskutsetes terroristlikule ja ekstremistlikule tegevusele. http://uudised.err.ee/v/valismaa/7f61ab06-f6cf-4a17-b061-f5116bf9bc1f. 25. juulil 2014 kuulutas Interpol ta rahvusvaheliselt tagaotsitavaks. 2016. aasta jaanuaris kustutas Interpol Jaroši tagaotsitavate nimekirjast.

 Vaata ka 
 Ukraina Vabatahtlike Korpus

Viited

Kategooria:Ukraina poliitikud
Kategooria:Sündinud 1971